Varm+isostatisk+presing+(HIP)

=Varm isostatisk pressing (HIP)= (eng: Hot isostatic pressing)

Varm isostatisk pressing (HIP) er en metode for å forme og fortette et materiale som i forkant er i pulverform. HIP er en ikke-kontinuerlig prosess [1]. Metoden ble oppfunnet ved Battelle Memorial Institute i 1955, men ble ikke anvedt i industriell skala før på 1970-tallet [4].

Prosessen
Pulveret has i en beholder som tåler varme og har ønsket fasong, og forsegles deretter. Formen er vanligvis lagd av et tynt metall med høyt smeltepunkt [3]. Formen kan deretter settes direkte inn i en trykkbeholder og settes under høyt trykk og høy temperatur samtidig, eller varmes opp i forkant for så å settes inn i trykkbeholderen. [4] Trykkmediet er inert gass eller en glasslignende væske, og gir derfor likt trykk fra alle kanter (isostatisk). Trykk ligger typisk rundt 100 MPa eller høyere og temperatur rundt 1100 °C eller høyere [3].
 * Figur 1: Varm isostatisk pressing [5].**

Fordelen med HIP sammenlignet med kald isostatisk pressing (CIP) er at produktet sintres samtidig som det presses, og blir derfor opp mot 100 % tett under pressingen. I tillegg til at det ikke kreves sintring i etterkant, gir denne metoden bedre binding mellom pulverpartiklene og gode mekaniske egenskaper [3]. Istedenfor pulver, kan også grønkropper prosessert ved CIP behandles med HIP i etterkant. Dette kan gi større dimensjonskontroll under HIP-behandlingen [4].

Video som beskriver prosessen og anvendelser: media type="youtube" key="BsnzgsEXT_A" width="425" height="350" []

Anvendelse
HIP er en relativt dyr prosess, og benyttes derfor når det stilles store krav til produktet eller når andre metoder ikke egner seg. Dette gjelder blandt annet for keramer som er for sprø og harde til å maskineres eller deformeres plastisk. Metoden blir blant annet mye brukt ved produksjon av komponenter innen romfart, og ellers ved produksjon av superlegeringskomponenter. HIP er også vanlig å bruke ved produksjon av verktøystål og kutteredskaper av Wolframkarbid [1]. HIP kan brukes både for metalliske- og keramiske pulver [2].
 * Figur 2: Verktøy laget ved HIP [6].**

Økonomi
Figur 3 viser relativ kostnad per enhet ved HIP sammenlignet med andre pulvermetoder for produksjon. Det fremkommer at HIP er av de dyreste pulvermetodene.


 * Figur 3: Relativ kostnad ved HIP sammenlignet med andre pulvermetoder [1].**

Andre metoder for pressing av pulver
Én-aksiell pressing Kald isostatisk pressing (CIP)

Referanser
[1] CES Edupack 2011, Granta Design. [2] Askeland, D.R., Phulé, P.P.: The Science and Engineering of Materials, Internationa student edition, Cengage Learning, 2008. [3] Kalpakjian, S.: Manufacturing Processes for Engineering Materials, 3rd edition, Addison-Wesley Publishing Company, 1984. [4] The Materials Information Society: ASM Handbook: Volume 7: Powder Metal Technologies and Applications, ASM International,1998. [5] www.substech.com (nedlastet 26.08.11). [6] http://www.improvemetal.com/en/products.asp?page=1&oneid=17 (nedlastet 26.08.11).